
 27.8.2019
 BG
 Официален вестник на Европейския съюз
 L 223/1
 РЕГЛАМЕНТ ЗА ИЗПЪЛНЕНИЕ (ЕС) 2019/1374 НА КОМИСИЯТА
 от 26 август 2019 година
 за подновяване на разследването, вследствие на решението от 3 юли 2019 г. по дело C-644/17 Eurobolt, по отношение на Регламент за изпълнение (ЕС) No 723/2011 на Съвета от 18 юли 2011 г. за разширяване обхвата на окончателното антидъмпингово мито, наложено с Регламент (ЕО) No 91/2009 върху вноса на някои скрепителни елементи от желязо или стомана с произход от Китайската народна република, върху вноса на някои скрепителни елементи от желязо или стомана, изпращани от Малайзия, с деклариран или не произход от Малайзия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз, и по-специално член 266 от него,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 14 от него,
 като има предвид, че:
 1. ПРОЦЕДУРА
 (1)
 На 9 ноември 2007 г. Комисията образува антидъмпингова процедура относно вноса на някои скрепителни елементи от стомана или желязо с произход от Китайската народна република (2) съгласно член 5 от Регламент (ЕО) No 384/96 на Съвета (3) („основния регламент“).
 (2)
 На 31 януари 2009 г. с Регламент (ЕО) No 91/2009 (4) Съветът наложи окончателно антидъмпингово мито върху вноса на някои скрепителни елементи от желязо или стомана с произход от Китайската народна република (КНР).
 (3)
 След налагането на окончателното антидъмпингово мито Комисията получи доказателства, че тези мерки се заобикалят чрез претоварване през Малайзия.
 (4)
 Поради тази причина на 28 ноември 2010 г. с Регламент (ЕС) No 966/2010 (5) Комисията започна разследване във връзка с възможното заобикаляне на антидъмпинговите мерки, наложени с Регламент (ЕО) No 91/2009.
 (5)
 На 26 юли 2011 г. с Регламент за изпълнение (ЕС) No 723/2011 от 18 юли 2011 г. (6) („регламента относно заобикалянето на мерките“) Съветът разшири обхвата на антидъмпинговото мито, наложено с Регламент (ЕО) No 91/2009, така че да обхване и някои скрепителни елементи от желязо или стомана, изпращани от Малайзия, с деклариран или не произход от Малайзия.
 (6)
 На 27 февруари 2016 г. Комисията отмени (7) окончателното антидъмпингово мито, което беше наложено с Регламент (ЕО) No 91/2009 и чийто обхват беше разширен с Регламент за изпълнение (ЕС) No 723/2011.
 (7)
 На 17 ноември 2017 г. Върховният съд на Нидерландия отправи преюдициално запитване в рамките на национален съдебен спор по жалба на Eurobolt BV („Eurobolt“) — нидерландски вносител на скрепителни елементи от Малайзия. Eurobolt е оспорил валидността на мерките срещу заобикалянето, основавайки се на факта, че Комисията не е изпратила на комитета цялата относима информация най-малко 10 работни дни преди заседанието на комитета, както се изисква в приложимия към онзи момент член 15, параграф 2 от Регламент (ЕО) No 1225/2009 (8).
 (8)
 В този контекст запитващата юрисдикция отправи въпрос до Съда дали Регламент за изпълнение (ЕС) No 723/2011 е невалиден предвид член 15, параграф 2 от Регламент (ЕО) No 1225/2009, доколкото представеното от Eurobolt становище в отговор на констатациите на Комисията